17.4.2023.
HR
Službeni list Europske unije
L 102/73
Članak 18.
Zadaće Mehanizam pomaže Zajedničkom odboru u sljedećem: (a) osiguravanju foruma za poboljšanu i pravodobnu koordinaciju razmjene relevantnih informacija i savjetovanje o budućem zakonodavstvu Ujedinjene Kraljevine i Unije o PDV-u i trošarinama, posebno kad oni utječu na trgovinu robom u Sjevernoj Irskoj zbog važnih promjena predviđenih primjenjivim zakonodavnim okvirom ili velikih poteškoća koje mogu proizaći iz razdvajanja tretmana robe i usluga u području PDV-a; (b) osiguravanju foruma za procjenu mogućeg učinka i pripremu neometane provedbe zakonodavstva iz točke (a) u Sjevernoj Irskoj.
Ta bi procjena posebno trebala biti usmjerena na izbjegavanje neopravdanog administrativnog opterećenja i nepotrebnih troškova za poduzeća i porezne uprave; (c) osiguravanju foruma za raspravu o praktičnim poteškoćama povezanima s primjenom postojećeg zakonodavstva Ujedinjene Kraljevine i Unije o PDV-u i trošarinama kako se primjenjuju na temelju Protokola; (d) donošenju odluka ili preporuka povezanih s odredbama prava Unije navedenima u Prilogu 3.
Protokolu uz izbjegavanje štetnih učinaka u smislu rizika od fiskalnih prijevara i mogućeg narušavanja tržišnog natjecanja u Uniji.
Takve odluke i preporuke ne utječu na razinu PDV-a i trošarina koji se naplaćuju na robu; i (e) donošenju i raspravi o svim drugim primjerenim mjerama potrebnima za rješavanje pitanja koja proizlaze iz provedbe i primjene članka 8.
Protokola.
Članak 19. Rad 1.
Supredsjednici Posebnog odbora za pitanja provedbe Protokola o Irskoj/Sjevernoj Irskoj osnovanog člankom 165. stavkom 1. točkom (c) Sporazuma o povlačenju („Posebni odbor”) prema potrebi sazivaju posebne sastanke Posebnog odbora radi rasprave o PDV-u i trošarinama na robu.
Ti će sastanci biti poznati kao Mehanizam pojačane koordinacije u području PDV-a i trošarina.
Supredsjednici Posebnog odbora imenuju po jednog glavnog stručnjaka u području PDV-a i trošarina („vodeći stručnjaci”). 2.
Sastanci Mehanizma sazivaju se prema potrebi.
Vodeći stručnjaci mogu neslužbeno razmjenjivati mišljenja između sastanaka Mehanizma, a mogu se i neslužbeno sastajati.
Nakon svakog neslužbenog sastanka vodeći stručnjaci sastavljaju zapisnik i šalju ga supredsjednicima Posebnog odbora i zajedničke savjetodavne radne skupine osnovane člankom 15.
Protokola („zajednička savjetodavna radna skupina”). 3.
Vodeći stručnjaci podnose završno izvješće supredsjednicima Posebnog odbora u kojem se sažima ishod rasprave o određenom pitanju i navode sve preporučene mjere, uključujući sva pitanja o kojima se nije mogao postići dogovor. 4.
Vodeći stručnjaci mogu pozvati predstavnike trećih strana ili druge stručnjake da razgovaraju o određenim pitanjima.
Imena tih stručnjaka priopćit će supredsjednicima Posebnog odbora.
Supredsjednici zajedničke savjetodavne radne skupine mogu prisustvovati sastancima Mehanizma.
Supredsjednici zajedničke savjetodavne radne skupine mogu obavijestiti vodeće stručnjake o planiranim aktima Unije i drugim pitanjima koja se odnose na PDV i trošarine na robu. 5.
Poslovnik Zajedničkog odbora i posebnih odbora kako je utvrđen u Prilogu VIII.
Sporazumu o povlačenju primjenjuje se mutatis mutandis na Mehanizam, osim ako je u ovoj Odluci predviđeno drukčije.